CELEX: 62009CN0083
Language: fi
Date: 2009-02-25 00:00:00
Title: Asia C-83/09 P: Valitus, jonka Euroopan yhteisöjen komissio on tehnyt 25.2.2009 yhteisöjen ensimmäisen oikeusasteen tuomioistuimen (seitsemäs jaosto) asiassa T-388/02, Kronoply GmbH & CO. KG ja Kronotex GmbH & Co. KG v. Euroopan yhteisöjen komissio, jotka tukevat Zellstoff Stendal GmbH, Saksan liittotasavalta ja Land Sachsen-Anhalt, 10.12.2008 antamasta tuomiosta

1.5.2009   
            
            
               FI
            
            
               Euroopan unionin virallinen lehti
            
            
               C 102/15
            
         Valitus, jonka Euroopan yhteisöjen komissio on tehnyt 25.2.2009 yhteisöjen ensimmäisen oikeusasteen tuomioistuimen (seitsemäs jaosto) asiassa T-388/02, Kronoply GmbH & CO. KG ja Kronotex GmbH & Co. KG v. Euroopan yhteisöjen komissio, jotka tukevat Zellstoff Stendal GmbH, Saksan liittotasavalta ja Land Sachsen-Anhalt, 10.12.2008 antamasta tuomiosta
   (Asia C-83/09 P)
   2009/C 102/25
   Oikeudenkäyntikieli: saksa
   
      Asianosaiset
   
   
      Valittaja: Euroopan yhteisöjen komissio (asiamiehet: K. Gross ja V. Kreuschitz)
   
      Muut osapuolet: Kronoply GmbH & Co. KG, Kronotex GmbH & CO. KG, Zellstoff Stendal GmbH, Saksan liittotasavalta ja Land Sachsen-Anhalt
   
      Vaatimukset
   
   
               —
            
            
               Valituksenalainen tuomio on kumottava siltä osin kuin sillä otettiin tutkittavaksi kanne, jolla Kronoply GmbH & Co. KG ja Kronotex GmbH & CO. KG vaativat kumottavaksi 19.6.2002 tehdyn komission päätöksen olla vastustamatta Saksan Zellstoff Stendahl GmbH:lle sellutehtaan rakentamiseen myöntämää tukea
            
         
               —
            
            
               Kronoply GmbH & Co. KG:n ja Kronotex GmbH & CO. KG:n nostama kanne, jossa vaaditaan riidanalaisen päätöksen kumoamista, on jätettävä tutkimatta
            
         
               —
            
            
               Kronoply GmbH & Co. KG:n ja Kronotex GmbH & CO. KG on velvoitettava korvaaman oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio katsoo, että valtiontukipäätöstä koskevan kanneoikeuden myöntämisellä EY 88 artiklan 2 kohdassa tarkoitetuille henkilöille, joita asia koskee, rikotaan EY 230 artiklan 4 kohdassa kanteen tutkittavaksi ottamiselle määrättyjä edellytyksiä. Niillä, joita asia koskee mutta jotka eivät ole asianosaisina valtiontukimenettelyssä, ei ole itsenäisiä kanneteitse täytäntöön pantavissa olevia asianosaisen oikeuksia. Komission mukaan kysymys siitä, koskeeko toimi kyseisiä toimijoita erikseen, on sen sijaan ratkaistava yhteisöjen tuomioistuimen Plaumann-kaavan perusteella. Komissio katsoo, ettei yksinomaan kyseisestä tuesta kantajalle aiheutuvien taloudellisten vaikutusten perusteella voida todeta, että mainittu toimi koskisi sitä erikseen.
   Lisäksi komission mukaan valituksenalaisessa tuomiossa tulkittiin kantajan vaatimuksia uudelleen tavalla, jota ei voida hyväksyä. Komission mukaan tuomioistuin tutki kantajan aineelliset väitteet, joita kantaja ei ollut esittänyt oletettujen menettelyllisten oikeuksiensa huomioon ottamiseksi, vaikka kanne voitiin ottaa tutkittavaksi ainoastaan oletettujen menettelyllisten oikeuksien huomioon ottamista koskevilta osin.
   Komissio katsoo lopuksi, että valituksenalainen tuomio merkitsee sellaisen yleisen kanneoikeuden käyttöön ottamista, joka ei kuulu yhteisön oikeuteen.